钦定古今图书集成/历象汇编/乾象典/第040卷 > 《题东山翫月图》元·黄庚
## 钦定古今图书集成/历象汇编/乾象典/第040卷 > 《题东山翫月图》元·黄庚

斜阳红尽暮云碧，一片天光涵水色。海涛涌出烂银
盘，千里婵娟共今夕。主人领客登东山，踏碎寒光看
秋液。星河倒影浸空明，露华漙玉夜气清。冯夷激水
水欲立，海若《辟易》天吴惊。孤舟卷帆泊烟屿，古木撼
壑生秋声。凭高人在金鳌背，闲看潮生烟渚外。老龙
翻海云气寒，长鲸卷雪浪花碎。茫茫万顷沧浪中，屹
“立孤峰锁苍翠。山巅扫石罗尊罍，宾主传杯不放杯。
骚客掀髯赋诗去，山童踏水携琴来。剧谈浩饮不知
醉，仰天长笑欢颜开。倒著接㒿欲起舞，乾坤清气入
肺腑。天边风生空四时，眼底江山自千古。谢安蹑屐
游东山，袁宏登舟宴牛渚。庾亮南楼今在不，坡仙赤
壁知何许。满眼往事转头空，千年人”物俱尘土。人生
光景若湍流，霜痕易点双鬓秋。胸中勿著尘俗事，眉
闲休锁利名愁。我辈适意在行乐，古人所以秉烛游。
月山追忆旧游处，尽写风流入缣素。我来见画如见
景，想像《高唐》犹可赋。诸君后会应可期，云萍合散今
何之。安得扁舟澉川去，日与杖履相追随。登山把酒
醉明月，共看此语歌此诗。